stanford-oval/wikipedia huggingface dataset:
עונת 2000 בגביע ליברטדורס
מתכונת התחרות

לאחר השלב המוקדם בו העפילו לשלב הבתים נציגי מקסיקו (נציגי ונצואלה הפסידו) בשלב הבתים של התחרות השתתפו 32 קבוצות:
ברזיל - 5
ארגנטינה - 4
אורוגוואי, פרו, אקוודור, בוליביה, צ'ילה, פרגוואי, קולומביה - 3
מקסיקו - 2
בשלב הראשון הקבוצות חולקו ל-8 בתים, שתי קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט.
במידה ומספר קבוצות בבית זכו באותו מספר נקודות הקבוצות ביצעו סדרת בעיטות עונשין.
בכל השלבים נערכו משחק בית ומשחק חוץ. על הניצחון הוענקו שתי נקודות.
השלבים המתקדמים > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 14 ביוני 2000 | ארגנטינה בוקה ג'וניורס | 2 - 2 | ברזיל פלמיירס | הבונבוניירה, בואנוס איירס, ארגנטינה צופים: 50,600 שיפוט: אורוגוואי גוסטבו מנדס |
| 14 ביוני 2000 | רודולפו ארואברנה  22', 61' |  | פנה  43'   אאולר  63' | הבונבוניירה, בואנוס איירס, ארגנטינה צופים: 50,600 שיפוט: אורוגוואי גוסטבו מנדס |
| 0 | 1 | 2 | 3 | 4 |
| --- | --- | --- | --- | --- |
| 21 ביוני 2000 | ברזיל פלמיירס | 0–0 | ארגנטינה בוקה ג'וניורס | מורומבי, סאו פאולו, ברזיל צופים: 75,000 שיפוט: פרגוואי אפיפניו גונסלס צ'בס |
| 21 ביוני 2000 | אלכס    רוז'ריו   |  | גיז'רמו בארוס שלוטו     חואן רומן ריקלמה    מרטין פלרמו    חורחה ברמודס  | מורומבי, סאו פאולו, ברזיל צופים: 75,000 שיפוט: פרגוואי אפיפניו גונסלס צ'בס |
|   |   | תוצאת פנדלים |   |   |
|   | {{{פנדלים 1}}} | 2–4 | {{{פנדלים 2}}} |   |
ספארוקטיליים

| ספארוקטיליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי שממית
משפחה:: ספארוקטיליים
שם מדעי
 Sphaerodactylidae

ספארוקטיליים (שם מדעי: Sphaerodactylidae) היא משפחה של לטאות מאינפרא-סדרת הדמויי שממיות בעלת כ-230 מינים.
מאפיינים

הספארוקטיליים דומים לבני משפחת השממיתיים והם מוסווים כמעט באותו אופן. הם חיים בטבע באמריקה הצפונית, אמריקה הדרומית, האיים הקאריביים, דרום אירופה, צפון אפריקה, המזרח התיכון ומרכז אסיה.
ללטאות אלה לסתות עגולות כשל קרפדה ושיניים שטוחות. עיניהן גדולות וחסרות עפעפיים ומאפשרות להן להיות פעילות בשעות החשיכה, אז הן יוצאות ממחילותיהן.
מיון

Aristelliger
סוג ומין יחיד שממית ננסית ברזילאית (Chatogekko amazonicus)
Coleodactylus - בו קולאודקטילוס נאטאלנסיס
סוג ומין יחיד Euleptes europaea
Gonatodes
Lepidoblepharis
Pristurus
Pseudogonatodes
Quedenfeldtia
Saurodactylus
שממית דקה (Sphaerodactylus)
Teratoscincus
נורת' בונדיי

| --- | --- |

נוף מנורת' בונדיי
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 גובה:  19 מטרים
 אוכלוסייה:  ‏
  ‑ בפרוור:  9,290 (10 באוגוסט 2021)
 קואורדינטות:  33°53′02″S 151°16′48″E﻿ / ﻿33.884°S 151.28°E﻿ / -33.884; 151.28
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןנורת' בונדיי(למפת אוסטרליה רגילה) בריזבן קנברה מלבורן הובארט אדלייד פרת' דרוויןנורת' בונדיי(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן נורת' בונדיי(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן נורת' בונדיי  he tabBackground:;tabBorder:#aaa;defaultTab:0;
נורת' בונדיי (באנגלית: North Bondi, תרגום ישיר צפון בונדיי) הוא פרוור בסידני, השייך מנהלית לרשות העירונית מועצת וייברלי.
גאוגרפיה

נורת' בונדיי ממוקם ב-7 ק"מ מזרחית למרכז העסקים הראשי של סידני, וגובל מדרומו בפרוורים בונדיי ביץ', ממזרח ברוז ביי, ומצפון בדובר הייטס. בצדו המזרחי גובל הפרוור באוקיינוס, וכולל מספר חופים, הידוע שבהם הוא צוק בן באקלר. נורת' בונדיי כולל את גבולו הצפוני של המפרצון המהווה את חוף בונדיי ביץ', וניתן לראות את הבתים של נורת' בונדיי מהחוף. הרחוב הראשי החוצה את הפרוור ממערב למזרח הוא דרך בלייר. בתחילת המאה ה-20 פעלו באזור קווי חשמליות שונים, שהוחלפו באוטובוסים מאוחר יותר. כמו רוב הפרוורים המזרחיים, אין בפרוור תחנות רכבת.
היסטוריה

בשנת 1809 ניתנה לוויליאם רוברטס אחוזה רחבת ידיים (820 אלף מ"ר) שהתפרשה על פני כל אזור בונדיי, בין השאר נורת' בונדיי. בשנת 1892 הוקמה בפרוור סוללת התותחים ע"ש בן באקלר, שנועדה להגן על חופה המזרחי של סידני מספינות עוינות המתקרבות לאזור בונדיי. בשנות החמישים פינה הצבא את המחנה שהוקם בבן באקלר, וזה הפך לאתר בנייה שנסגר בשנות התשעים. כיום מצויה המקום שמורת טבע.
תרבות

באזור נורת' בונדיי מקבץ בניינים בסגנון האדריכלי אר דקו, המשמשים לבתי מגורים וכמרכזים מסחריים. הפרוור תומך בין השאר בתרבות גלישה, עם מוסדות כגון שירותי ההצלה של בונדיי וחנויות גלשנים וציוד נלווה. בפרוור נמצא גם מסלול הגולף של בונדיי, ממזרח לדרך מילטרי. מסלול הגולף כולל אזור פסלים המקושט בתבליטים בעלי דוגמאות אבוריג'יניות.
בניין בסגנון אר דקו
סיור מיוחד

יחידת אריות הים עורכים סיור מיוחד באפגניסטן, 2002
סיור מיוחד (באנגלית: Special Reconnaissance, בקיצור: SR) הוא סיור מודיעין המבוצע על ידי כוחות מיוחדים או ארגוני מודיעין צבאי, הפועלים במבצע חשאי ובמסגרת מצומצמת של לוחמים עמוק מאחורי קווי האויב. במונחים מודיעיניים, סיור מיוחד הוא תחום במודיעין אנושי (HUMINT). במשפט הבינלאומי הפומבי בענף הנוגע בדיני מלחמה, על פי אמנות האג משנת 1907 ואמנת ז'נבה הרביעית משנת 1949, סיור מיוחד (SR) לא נחשב לריגול, כל עוד הלוחמים לובשים מדים.
הגדרה

בכוחות צבא קונבנציונלים, ברמת הגדוד, יהיו לרוב פלוגות סיור, וברמת החטיבה גדוד סיור ומודיעין קרבי בעלי יכולות סיור מוגבלות לזירת החזית. מכאן, מכיוון שסיור הוא מיומנות צבאית בסיסית של יחידות סיור אלו כדוגמת הסיירת החטיבתית בצה"ל. "סיור מיוחד" מתייחס לאמצעי הפעילות באזור היעד הספציפי המרוחק מקו הגבול, ולאופי המשימה כמורכבת, ולפיכך אופיו של הסיור המיוחד מסובך עד מאוד. בהתאם לכך, האימונים לקראת ביצועו עלולים להימשך זמן רב, חודשים ובמקרים מסוימים אף יותר.
בתורת צבא ארצות הברית, ישנם חמישה גורמים בסיסיים המגדירים "סיור מיוחד":
מרחקים פיזיים: אזור הפעולות עשוי להיות הרבה מעבר לקו החזית של הכוחות, ודורש מיומנויות מיוחדות כדי לחדור לעומק שטח האויב.
שיקולים פוליטיים: לעיתים נדרש מבצע חשאי. אם נדרש לעבוד עם כוח אדם מקומי, כישורי שפה ומודעות פוליטית עשויים להיות קריטיים.
כשירות טקטית: הדרישה הבסיסית ביותר ל-SR היא יכולת ההסתוות, איסוף מודיעין, כולל מיומנויות מיוחדות החל מצילום מתקדם וכלה בהפעלת חיישנים מרחוק.
כשירות קרבית: הסיורים חשאיים מוצלחים אמורים להימנע מהתקלות עם כוח אויב ככל האפשר, זהו תנאי הכרחי. יחד עם זאת, נדרשת מוכנות קרבית מקיפה הן באימונים והן בציוד. יכולות כאלה יכולות להיות אורגניות לכוח או להיות זמינות ממדינה שלישית נותנת חסות.
הכנות למבצעים של כוחות מיוחדים אחרים: אלה דורשים יחידות עם שילובים של אנשי מקצוע מיומנים, ציוד וטקטיקות העולות על יכולותיהם השגרתיות של כוחות צבא קונבנציונליים.
משימות > מבצעים מיוחדים

צוותי הסיור המיוחד פועלי במבצע חשאי לאיסוף מידע מודיעיני ישיר בעומק שטח האויב. המשימה כוללת הסתננות, הסתוות ומעקב רציף על היעד המודיעיני. תפקידם כולל תצפית ואיסוף מודיעין, ייצור מטרות, הטמנת אמצעי איסוף מודיעין אותות והכנות למבצעי כוחות מיוחדים אחרים. במבצעים מיוחדים הוא כולל משימות ISTAR (מודיעין, מעקב, רכישת יעד, וסיור), סימון מטרות לנשק מונחה והכוונת אש מין התווך. ככוח קומנדו יחידות סיור מיוחד יכולות לבצע גם מבצעים אחרים של הכוחות המיוחדים.
צוותי SR מאפשרים מעקב ומודיעין צמוד "בעין" 24 שעות ביממה. בשונה מכלי טיס בלתי מאויש, מטוסים מאוישים ורוב הלוויינים. צוותים אלה בדרך כלל נשארים בשטח עד 7 ימים, כתלות בתנאי השטח, מזג האוויר וכמות הציוד והאספקה.
הם משתמשים במסוקים, באופנועים וברכבי שטח. מאומנים בטיפוס הרים ובצלילה ובצניחה. הם מצוידים בתקשורת לווינית ארוכת טווח, אמצעים לאיסוף מודיעין אותות ואמצעים אחרים לאיסוף מודיעין טכני. לרוב מצורף אליהם כוח חילוץ הכולל פרמדיק ולעיתים מומחה תוכן.
משימות > סיור הידרוגרפי, מטאורולוגי וגאוגרפי

לתכנון מבצעי נדרשים נתוני זירה משתנים. אלה עשויים להיות הידרוגרפיים, מטאורולוגיים וגאוגרפיים. צוותי SR יכולים לאתר מכשולי עבירות ולמצוא דרכים לעקפם ולמקם מכשירי חיזוי מזג אוויר הפועלים מרחוק או מכשירים למדידת מאפייני העומק והקרקעית של גופי מים בזירה.
משימות > מודיעין חזותי

צילום בסיסי ורישום הוא בדרך כלל מיומנות חשובה לכל מי שמבצע משימות SR. טכניקת צילום מתקדמת יותר עשויה לכלול הכשרה נוספת או צרוף מומחים.
כטב"ם תצפית עשוי להיות שימושי במבצעי סיור מיוחד, תוך שהוא יכול להעביר באמצעות חיישן אחד או יותר, תמונה לצוות SR או למפקדת המשימה. חיישנים פוטנציאליים כוללים צילום מיוצב ומוגדל מאוד, טלוויזיה עם אור נמוך, הדמיה תרמית ומכ"ם קרקע. כטב"מים גדולים יותר בשליטת צוות SR, עשויים להשתמש בחיישנים נוספים כולל מערכות אקוסטיות ואלקטרו-אופטיות.
משימות > מודיעין אותות

מבצעים להטמנת אמצעי מעקב מודיעין אותות עמוק מאחורי קווי האויב. בלוחמה אלקטרונית מוטמנות מערכות נל"א - נגד לוחמה אלקטרונית ECM שיופעלו מרחוק.
משימות > מודיעין טכנולוגי

תפיסת ציוד אויב לניתוח מודיעין טכנולוגי היא משימת SR בסיסית. היא יכולה להיות חשאית, או חלק ממבצע גדול כמו במבצע תרנגול 53.
משימות > איסוף נתונים ספציפי

משימת סיור מיוחד יכולה לכלול תצפיות, מדידות ואיסוף מידע ספציפי על מתקני אויב ומעברים הכרחיים לצורך מבצעים קרקעיים. כוחות חיל רגלים, למשל, עשויים להזדקק לכביש וגשר שנסקר כדי לדעת אם כלי רכב כבדים יכולים לחצות אותו.
היסטוריה

בעוד שסיורים התבצעו על ידי צבאות מאז ימי קדם, יחידות מתמחות במשימה זו החלו לפעול במלחמת העולם השנייה.
בשנת 1938 הקימו שירות המודיעין הסודי הבריטי (MI6) ומשרד המלחמה מחלקות מחקר מיוחדות "כדי לחקור חבלה אפשרית ודרכים אחרות לתקוף את האויב". אלה התמזגו מאוחר יותר בשנת 1940 עם יחידת התעמולה והיוו את הבסיס למנהלת המבצעים המיוחדים (SOE), שתנהל פעולות לוחמה לא סדירות באירופה הכבושה.
בשנת 1941, במהלך המערכה בצפון אפריקה, הקימו מתנדבים מבעלות הברית, בחסות הצבא הבריטי, את יחידות הקומנדו קבוצת המדבר ארוכת הטווח ושירות האוויר המיוחד.
בשנת 1942, בעת המערכה באסיה ובאוקיינוס השקט, הוקמה באוסטרליה לשכת מודיעין של בעלות הברית שביצעו סיורים מאחורי קווי האויב.
במהלך מלחמת החורף (1939–1940) ומלחמת ההמשך, בפינלנד (1941–1944), פינלנד הפעילה כמה "יחידות קאוקופארטיו" ("סיור לטווח ארוך").
ביוני 1942 הקימה ממשלת ארצות הברית את המשרד לשירותים אסטרטגיים (OSS) שעוצב על פי ה-SOE הבריטי. לאחר סיום המלחמה OSS הפכה ל-CIA.
במהלך מלחמת וייטנאם הופעלו יחידות סיור ארוך טווח שכללו בנוסף לאיסוף מודיעין גם הכוונת סיוע אש, ובקרת אוויר קרבית.
במהלך מלחמת המפרץ 1991 נשלחו יחידות ה"כומתות הירוקות" וה-SAS מאחורי קווי האויב במטרה לאתר משגרי סקאד עיראקיים, ולסמנם לנשק מונחה. עם זאת, אם הייתה מתעכבת התקיפה האווירית, הכוחות היו ערוכים להשמיד את סוללות הסקאד בעצמם.
במהלך המלחמה בטרור החל צבא ארצות הברית לפתח מספר מצומצם של מחלקות סיור מיוחדות ברמת הגדוד של יחידות הרגלים הקונבנציונליות. מחלקות אלה היו מורכבות לרוב מלוחמי ריינג'רס שפעלו בשיתוף עם כוחות מיוחדים וסוכנויות ממשלת ארצות הברית.
ב-2005 הוקם רגימנט הסיור המיוחד (SRR) הבריטי שתמך במבצעי יחידת SAS שהוקצתה לכוח משימה בינלאומי שנלחם באל-קאעידה ואנשי משטרו של סדאם חוסיין בעיראק. הם פועלים באפגניסטן בתמיכה ל-SBS במצוד אחר יעדי טליבאן בעלי ערך גבוה.
היסטוריה > היסטוריה בישראל

פלמ"ח - ב-1941 החליטה ממשלת בריטניה על הקמת כוחות למבצעים מיוחדים בעורף הגרמני, חלקם במסגרת הצבא הבריטי וחלקם ב"מנהלת המבצעים המיוחדים - SOE". ה-SOE גייסה קבוצת צעירים יהודיים ובמקביל, גם הצבא הבריטי החליט להקים כוח דומה בשם 'פלוגות המחץ' (פלמ"ח). ב-19 במאי 1941 יצא כוח של 23 מהמתנדבים הראשונים של ה-SOE בפיקוד קצין בריטי לפשיטה בלבנון. פעולה זו, שנכשלה, נחשבת לפעולה הראשונה של הפלמ"ח. ביוני 1941 כבר נשלחו כוחות גדולים יותר של הפלמ"ח לפעולות סיור בתוך סוריה ולבנון.
סיירת מטכ"ל - בשלהי 1957 החלו באמ"ן בהקמת יחידת סיור מיוחד ובאוגוסט 1958 היא הוכרזה כיחידה מטכ"לית מסווגת וניתן לה המספר 269. המוטו של היחידה "המעז מנצח", שאול מיחידת הקומנדו הבריטית ה-SAS שבהשראתה הוקמה. עד סוף שנות ה-80 של המאה ה-20 עצם קיומה לא אושר רשמית והיא כונתה "היחידה".
יחידת שלדג - הוקמה ב־1974 בעקבות לקחי מלחמת יום הכיפורים על מנת לספק לחיל האוויר יכולת עצמאית לתמיכה קרקעית בפעילותו, באמצעות מבצעים מיוחדים בעומק.
ראו גם

יחידות הסיור המיוחד של חיל האוויר האמריקאי
רגימנט הסיור המיוחד הבריטי
מערך המבצעים המיוחדים הישראלי
הערות שוליים

↑  "Convention (IV) respecting the Laws and Customs of War on Land and its annex: Regulations concerning the Laws and Customs of War on Land, Article 29". International Red Cross. 1907-10-18. נבדק ב-2007-11-11.
↑  "Fourth Geneva Convention relative to the Protection of Civilian Persons in Time of War. Geneva, 12 August 1949, Article 29". International Red Cross. נבדק ב-2007-11-11.
↑  Department of the Army. Field Manual 7-93 - Long-Range Surveillance Unit Operations Reconnaissance and Surveillance Units.
↑  William J. Perry. "1996 Annual Defense Report, Chapter 22, Special Operations Forces". נבדק ב-2007-11-11.
1 2 3  "Field Manual 31-20-5 - Special Reconnaissance Tactics, Techniques, and Procedures for Special Forces". 7 במרץ 1990. FM 31-20-5. אורכב מ-המקור ב-4 במאי 2008. נבדק ב-2007-11-11. {{cite web}}:  (עזרה)
↑  "Army Wants SF Training for Scouts". www.military.com. נבדק ב-2 בדצמבר 2017. {{cite web}}:  (עזרה)
עונת 2000 בליגת העל הרוסית בכדורגל

| --- | --- |
 תקופת התחרות:  24 במרץ 2000 – 12 בנובמבר 2000 (234 ימים)
 מספר משתתפות:  16
 הזוכה:  ספרטק מוסקבה
 מספר משחקים:  240 
 → 19992001 ←
 
עונת 2000 בליגת העל הרוסית הייתה העונה התשיעית של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. העונה שוחקה מ-24 במרץ ועד 12 בנובמבר 2000.
ספרטק מוסקבה זכתה שוב באליפות, לאחר שהוליכה את טבלת האליפות במרבית העונה, חרף מאבק עיקש של קבוצת לוקומוטיב מוסקבה שסיימה לבסוף כסגנית האלופה.
מבנה

העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לאליפויות הקודמות.
בסיום העונה הודחו אוראלאן אליסטה (שהחליפה 4 מאמנים לאורך העונה) ולוקומוטיב ניז'ני נובגורוד. במקומן העפילו טורפדו-זי"ל וסוקול סראטוב.
הקבוצות

בעונת 2000 של הדיוויזיה הרוסית העליונה נטלו חלק הקבוצות הבאות:
| קבוצה | מאמן |
| --- | --- |
ספרטק מוסקבה: אולג רומנצב
לוקומוטיב מוסקבה: יורי סיומין
טורפדו מוסקבה: ויטאלי שבצ'נקו
אנז'י מחצ'קלה: גאז'י גאז'ייב
דינמו מוסקבה: ולרי גזאייב
צ'רנומורץ נובורוסיסק: אנאטולי ביידאצ'ני
זניט סנקט פטרבורג: אנאטולי דווידוב (עד אפריל) יורי מורוזוב (מאפריל)
צסק"א מוסקבה: אולג דולמאטוב (עד מאי) פאבל סאדירין (ממאי)
סאטורן ראמנסקו: סרגיי פאבלוב
אלניה ולדיקווקז: ולדימיר גוצאייב גאורגיה (עד מאי) אלכסנדר יאנובסקי (מאי) אלכסנדר אווריאנוב (ממאי)
רוטור וולגוגרד: גאורגי יארצב (עד יוני) יבהן קוצ'רבסקי אוקראינה (מיוני)
רוסטסלמאש: סרגיי אנדרייב
פאקל וורונז': ולרי נננקו
קריליה סובייטוב סמרה: אלכסנדר טרחאנוב
לוקומוטיב ניז'ני נובגורוד: ולרי אובצ'יניקוב (עד יוני) ניקולאי קוזין (יוני עד יולי) ולרי אובצ'יניקוב (מיולי)
אוראלאן אליסטה: אלכסנדר אווריאנוב (עד מאי) ולדימיר דרגאץ' (מאי) אלכסנדר אירחין (מאי עד יוני) בוריס בוניאק סרביה (מיוני)
טבלת האליפות

| # | קבוצה | מש' | נצ' | תיקו | הפ' | ה"ש | יחס | נק' | הערות |
| --- | --- | --- | --- | --- | --- | --- | --- | --- | --- |
| ‏1 | ‏ספרטק מוסקבה | ‏30 | ‏23 | ‏1 | ‏6 | ‏69 - 30 | ‏+39 | ‏70 | שלב הבתים של ליגת האלופות |
| ‏2 | לוקומוטיב מוסקבה | ‏30 | ‏18 | ‏8 | ‏4 | ‏50 - 20 | ‏+30 | ‏62 | שלב המוקדמות השלישי בליגת האלופות |
| ‏3 | ‏טורפדו מוסקבה | ‏30 | ‏16 | ‏7 | ‏7 | ‏42 - 29 | ‏+13 | ‏55 | ‏שלב המוקדמות הראשון בגביע אופ"א |
| ‏4 | ‏אנז'י מחצ'קלה | ‏30 | ‏15 | ‏7 | ‏8 | ‏44 - 31 | ‏+13 | ‏52 | ‏שלב המוקדמות הראשון בגביע אופ"א |
| ‏5 | ‏דינמו מוסקבה | ‏30 | ‏14 | ‏8 | ‏8 | ‏45 - 35 | ‏+10 | ‏50 | ‏שלב המוקדמות הראשון בגביע אופ"א |
| ‏6 | ‏צ'רנומורץ נובורוסיסק | ‏30 | ‏13 | ‏10 | ‏7 | ‏47 - 28 | ‏+19 | ‏49 | ‏שלב המוקדמות הראשון בגביע אופ"א |
| 7 | זניט סנקט פטרבורג | 30 | 13 | 8 | 9 | 38 - 26 | +12 | 47 |  |
| 8 | צסק"א מוסקבה | 30 | 12 | 5 | 13 | 45 - 39 | +6 | 41 |  |
| 9 | סאטורן ראמנסקו | 30 | 10 | 10 | 10 | 26 - 29 | -3 | 40 |  |
| 10 | אלניה ולדיקווקז | 30 | 8 | 10 | 12 | 34 - 36 | -2 | 38 |  |
| 11 | רוטור וולגוגרד | 30 | 8 | 14 | 14 | 35 - 54 | -19 | 32 |  |
| 12 | רוסטסלמאש | 30 | 6 | 14 | 10 | 24 - 27 | -3 | 32 |  |
| 13 | פאקל וורונז' | 30 | 6 | 12 | 12 | 25 - 45 | -20 | 30 |  |
| 14 | קריליה סובייטוב סמרה | 30 | 8 | 5 | 17 | 25 - 45 | -20 | 29 |  |
| ‏15 | לוקומוטיב ניז'ני נובגורוד | ‏30 | ‏3 | ‏9 | ‏18 | ‏16 - 47 | ‏-31 | ‏18 | ‏הדחה לליגת המשנה הרוסית |
| ‏16 | אוראלאן אליסטה | ‏30 | ‏2 | ‏6 | ‏22 | ‏17 - 61 | ‏-44 | ‏12 | ‏הדחה לליגת המשנה הרוסית |

מק' - מיקום; מש' - משחקים; נצ' - ניצחונות; הפ' - הפסדים; ש"ז -שערי זכות; ש"ח - שערי חובה; ה"ש - הפרש שערים; נק' - נקודות
עונת 1976/1977 בגביע קוראץ'

| --- | --- |
 תאריך התחלה:  19 באוקטובר 1976
 תאריך סיום:  5 באפריל 1977
 מספר משתתפות:  27
 זוכה:  יוגוסלביה יוגופלסטיקה ספליט (זכייה שנייה)
 סגנית:  איטליה פורטיטודו בולוניה
 → 1975/19761977/1978 ←
 
עונת 1976/1977 בגביע קוראץ' הייתה המהדורה השישית של תחרות פיב"א לקבוצות כדורסל אירופיות, שנערכה בין 19 באוקטובר 1976 ל-5 באפריל 1977. בתחרות השתתפו 27 קבוצות, שלוש פחות מבמהדורה הקודמת.
יוגופלסטיקה ספליט מיוגוסלביה ניצחה בגמר את פורטיטודו בולוניה מאיטליה וזכתה בטורניר בפעם השנייה ברציפות.
קבוצות

| מדינה | מספר קבוצות | קבוצות | קבוצות | קבוצות | קבוצות |
| --- | --- | --- | --- | --- | --- |
| איטליה איטליה | 4 | סטלה אזורה | פורטיטודו בולוניה | רייר ונציה | אודינה |
| יוון 1828 יוון | 4 | פנאתינאיקוס | פאניוניוס | אריס סלוניקי | היראקליס |
| צרפת צרפת | 4 | ברק | קן | שאלאן | לה-מאן סארת |
| בולגריה (1971–1990) בולגריה | 2 | בלקן בוטבגרד | צסק"א סופיה |  |  |
| בלגיה בלגיה | 2 | סטנדרד לייז' | מונסו שרלרואה |  |  |
| גרמניה המערבית גרמניה המערבית | 2 | האגן | גיסן 46' |  |  |
| יוגוסלביה יוגוסלביה | 2 | יוגופלסטיקה ספליט | בוסנה סרייבו |  |  |
| ישראל ישראל | 2 | הפועל תל אביב | הפועל רמת גן |  |  |
| אוסטריה אוסטריה | 1 | ולס |  |  |  |
| ברית המועצות ברית המועצות | 1 | דינמו מוסקבה |  |  |  |
| טורקיה טורקיה | 1 | פינאר קרשיאקה |  |  |  |
| פולין פולין | 1 | פולוניה ורשה |  |  |  |
| פורטוגל פורטוגל | 1 | סנגליוס |  |  |  |
סיבוב ראשון

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| פורטוגל סנגליוס | 109–205 | איטליה פורטיטודו בולוניה | 68–97 | 41–108 |
| איטליה אודינה | 179–168 | אוסטריה ולס | 92–85 | 87–83 |
| יוון 1828 פנאתינאיקוס | 152–153 | בלגיה סטנדרד לייז' | 90–75 | 62–78 |
| איטליה רייר ונציה | 176–142 | טורקיה פינאר קרשיאקה | 89–58 | 87–84 |
| יוון 1828 היראקליס | 147–187 | יוגוסלביה בוסנה סרייבו | 83–91 | 64–96 |
סיבוב שני

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| יוון 1828 פאניוניוס | 130–185 | איטליה פורטיטודו בולוניה | 72–96 | 58–89 |
| בולגריה (1971–1990) בלקן בוטבגרד | 164–170 | איטליה אודינה | 88–69 | 76–101 |
| צרפת ברק | 181–174 | מערב גרמניה גיסן 46' | 100–83 | 81–91 |
| צרפת קן | 210–172 | מערב גרמניה האגן | 114–69 | 96–103 |
| בלגיה סטנדרד לייז' | 194–165 | פולין פולוניה ורשה | 113–82 | 81–83 |
| איטליה רייר ונציה | 140–129 | צרפת שאלאן | 82–60 | 58–69 |
| ישראל הפועל רמת גן | 157–149 | בלגיה מונסו שרלרואה | 86–68 | 71–81 |
| בולגריה (1971–1990) צסק"א סופיה | 195–202 | יוגוסלביה בוסנה סרייבו | 117–100 | 78–102 |
| יוון 1828 אריס סלוניקי | 147–198 | איטליה סטלה אזורה | 79–80 | 68–118 |
| ישראל הפועל תל אביב | 174–166 | צרפת לה-מאן סארת | 100–79 | 74–87 |
שלב הבתים

שלב הבתים נערך בארבעה בתים בני שלוש קבוצות, והקבוצה במקום הראשון בכל בית העפילה לחצי הגמר.
דינמו מוסקבה ויוגופלסטיקה ספליט, שזכתה במהדורה הקודמת, העפילו אוטומטית לשלב זה.
חצי גמר

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| איטליה פורטיטודו בולוניה | 169–163 | צרפת ברק | 81–68 | 88–95 |
| יוגוסלביה יוגופלסטיקה ספליט | 172–158 | איטליה סטלה אזורה | 96–71 | 76–87 |
גמר

| 0 | 1 | 2 | 3 | 4 |
| --- | --- | --- | --- | --- |
| 5 באפריל 1977 | איטליה פורטיטודו בולוניה | 84–87 | יוגוסלביה יוגופלסטיקה ספליט | פאלאספורט דלה פיירה, ג'נובה, איטליה |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 5,000 |
|  | ג'ובאני ביונדי (22) | (סיקור) | ז'ליקו ירקוב (34) |  |
ישראל בתחרות

הפועל תל אביב והפועל רמת גן, שסיימו במקום השלישי והרביעי בהתאמה בעונת 1975/1976 בליגה הלאומית בכדורסל, ייצגו את ישראל בתחרות.
הפועל תל אביב הוגרלה בסיבוב השני מול לה-מאן סארת וניצחה 174–166 (ניצחון 100–79 בתל אביב והפסד 74–87 בלה מאן), ובשלב הבתים הודחה לאחר שסיימה במקום השלישי בבית עם בוסנה סרייבו (הפסדים 93–107 בבית ו-102–108 בחוץ) ופורטיטודו בולוניה (הפסדים 85–98 בחוץ ו-81–82 בבית).
הפועל רמת גן הוגרלה בסיבוב השני מול מונסו שרלרואה וניצחה 157–149 (ניצחון 86–68 ברמת גן והפסד 71–81 בשרלרואה), ובשלב הבתים הודחה לאחר שסיימה במקום השלישי בבית עם קן (הפסדים 78–121 בחוץ ו-87–93 בבית) וסטלה אזורה (הפסדים 82–95 בבית ו-83–95 בחוץ).
נסיכות הונגריה העליונה

נסיכות הונגריה העליונה (בהונגרית: Felső-Magyarországi Fejedelemség; בטורקית עות'מאנית: او رتا ماجار, באותיות לטיניות: Orta Macâr, הונגריה התיכונה) הייתה מדינת וסאלים עות'מאנית קצרת מועד שנשלטה על ידי אימרה תקיי.
רקע

לאחר שנחתם הסכם השלום של ואשוואר ב-1664 הייתה הנאמנות שחשו ההונגרים כלפי השושלת ההבסבורגית בדעיכה. האצולה ההונגרית לא הייתה מרוצה מסירובו של הקיסר לאופולד הראשון לנצל את הניצחון בקרב סנט גוטהארד כדי לשחרר יותר מאדמות הונגריה מהעות'מאנים, והממשל הקיסרי של הונגריה שלאחר מכן נתפס כפועל נגד האינטרסים של האצולה ההונגרית. בשנת 1671 סוכל מרד בהצלחה. עם זאת, שנה לאחר מכן הוביל מיהאי טלקי מרד מוצלח יותר. בשנת 1673 מינה הקיסר את יוהאן קספר פון אמפרינגן, המאסטר הטבטוני כמושל של הונגריה המלכותית, מה שגרם לתקיפה קשה נגד אצילים ופרוטסטנטים לא נאמנים, שהגביר עוד יותר את הטינה של האצולה ההונגרית נגד ההבסבורגים. בשנת 1680 הפך אימרה תקיי לדמות המובילה של המרד, שזכה לתמיכת ההאימפריה העות'מאנית ונסיכות טרנסילבניה.
הקמה והיסטוריה מאוחרת יותר

הנסיכות הוקמה ב-19 בנובמבר 1682. המדינה הסכימה לשלם 20,000 מטבעות זהב לעות'מאנים מדי שנה. בשנת 1685 הובס תקיי ב-Eperjes (‏Prešov של ימינו) והטורקים כלאו אותו בשל המשא ומתן הקודם שלו עם לאופולד ולכן ממלכתו חדלה להתקיים.
הערות שוליים

↑  Hadtörténelmi közlemények, Volume 118, Issues 3-4, Hadtörténeti Intézet és Múzeum, 2005, p. 409
↑  Balázs Trencsényi; Márton Zászkaliczky (2010). Whose Love of Which Country?: Composite States, National Histories and Patriotic Discourses in Early Modern East Central Europe. BRILL. p. 547. ISBN 978-90-04-18262-2.
↑  István Keul (2009). Early Modern Religious Communities in East-Central Europe: Ethnic Diversity, Denominational Plurality, and Corporative Politics in the Principality of Transylvania (1526-1691). BRILL. p. 219. ISBN 978-90-04-17652-2.
↑  J. János Varga, A fogyó félhold árnyékában, Gondolat, Budapest, 1986, p. 31
↑  "Kereszt és félhold". mek.oszk.hu.
נספח ייצוג

נספח ייצוג או נספח שוויון (באנגלית: Inclusion Rider או Equity Rider) הוא התניה בחוזה של שחקנים עם חברות ההפקה, המבטיח רמה מסוימת של גיוון אנושי בליהוק ובצוות ההפקה. לדוגמה, הנספח יכול לדרוש שאחוז מסוים מהשחקנים או צוות ההפקה יהיו נשים, לא לבנים, בעלי זהויות מיניות ומגדריות שונות או אנשים עם מוגבלויות. שחקנים ויוצרי סרטים בעלי שם יכולים להשתמש בעמדתם החזקה במהלך המשא ומתן לקראת חוזה העסקתם ולדרוש הכללת נספח זה, בנוסף לנספחים אחרים העוסקים בתנאי ההעסקה השונים.
מקור הנספח

הרעיון בדבר נספח ייצוג פותח לראשונה ב-2014 על ידי פרופ' סטייסי ל. סמית' מבי"ס לתקשורת ועיתונאות באוניברסיטת דרום קליפורניה, בעקבות מחקר שנערך לאורך 9 שנים שהצביע על חשיפת החסר של דמויות נשיות בסרטי קולנוע. ב-100 הסרטים הרווחיים ביותר בשנת 2013, דמויות נשיות "מדברות" היוו פחות משליש, שיעור שלא השתנה ב-25 השנים הקודמות למועד הבדיקה. בעקבות מחקר זה פרופ' סמית', יחד עם השחקנית והמפיקה פאנשן קוקס דיג'ובאני והמשפטנית המתמחה בדיני עבודה קאלפנה קוטאגל סמית' הגו את רעיון הנספח ואף נסחו מסמך מתאים. פרופ' סמית' הציגה את הנושא בכתבה שפרסמה ב-The Hollywood Reporter ב־15 בדצמבר 2014, ובוועידת Ted Women באוקטובר 2016.
קיומו של הנספח והאפשרות לדרוש הכללתו הפכו לידועים בעקבות נאום הזכייה של השחקנית פרנסס מקדורמנד בטקס קבלת פרס האוסקר בשנת 2018. בסופו של מה שהחל כנאום זכייה רגיל, היא הניחה את פסלון האוסקר על הבמה, ביקשה מכל הנשים שהיו מועמדות לפרס לקום, קראה לבעלי הכוח בתעשייה לפעול להגדלת חלקן של הנשים בתחום וסיימה במילים "יש לי רק שתי מילים שברצוני לומר לכם, גבירותיי ורבותי, לפני שאני מסיימת: נספח ייצוג".